Heidi Mortenson

Heidi Mortenson er elektronisk komponist og producer.

Heidi voksede op på Danmarks vestkyst og som barn, når hun var lagt i seng, lå og lyttede til metalliske lyde fra hendes far, der reparerede biler i garagen, og hendes mor som spillede el-orgel i stuen. 

Som 19-årig flyttede Heidi til Barcelona og begyndte at eksperimentere med lyd og akustik.

Efter at have spillet sin første koncert på den årlige eksperimentale LEM Festival i Barcelona, blev Mortenson, af festivallen, udvalgt til Resident Artist 2003. Herefter tog hun på Europa-turné med den Finske visual kunstner Mia Makela, med hvem hun senere performede Opening Act af Transmediale Festival 2004 i Berlin.
Samme år flyttede Heidi til Berlin, hvor hun begyndte at arbejde på sit debut album Wired Stuff.

Det danske musiktidsskrift Geiger udvalgte hendes album Don't Lonely Me som en af de 100 bedste albums i 2007. Sangen Hurt Machine fra Don't Lonely Me figurerer i den populære amerikanske tv-serie The L Word.

I perioden 2007-2010 spillede Heidi live koncerter ved at opbygge sange, ved hjælp af at loope hendes stemme gennem EFX pedaler.
Kassettebåndsudgivelsen Circular Tape er lavet blot ved hjælp af en mikrofon og 7 pedaler. Sangene er indspillet som one-takes improvisationer.

Mortenson fik meget opmærksomhed på hendes koncert på SPOT Festival 2008, der fik gode anmeldelser i pressen. Musikmagasinet Gaffa krediterede hende 5/6, Musiktidsskriftet Geiger skrev "muligvis den bedste koncert på dette års SPOT festival og musikalsk absolut den modigste", Den britiske avis The Daily Telegraph udtalte "“The girl who totally blew my mind was Heidi Mortenson (…) She conjures up weirdly colourful, avant-garde dance tracks out of nothing (…) Fantastically entertaining and completely original, if Madonna really wants to start pushing popular music into new areas she should forget working with established American production talents like Timbaland and give this mad Dane a call."

I 2010 deltog Heidi i Laurie Andersons remix konkurrence og fik en hædrende omtale samt streaming på Laurie Andersons hjemmeside.

I 2012 komponerede Mortenson det originale soundtrack til teater stykket Luft Havn, der i Danmark havde premiere på det nye kulturcenter Godsbanen, Aarhus. Senere samme år blev hun nomineret til Gaffa Prisen for Bedste danske kunstner 2012 for Mørk EP og spillede  samme år support for Austra's Europa-Tour 2012. 

Herefter har Mortenson udgivet to instrumentale singler i 2015, to singler på dansk i 2017, samt albummet Tid (på dansk) i 2016. I denne periode har Mortenson helt indstillet sine koncertaktiviteter.

I 2019 udgav den introverte ukonventionelle producer, Heidi Mortenson, sit radikale fjerde album med titlen Spectrum. Spectrum markerer Skoven-via-Barcelona-og-Berlin-producuceren’s hidtil mest detaljerede album, en kinetisk, selvproduceret plade fuld af melankolsk stemning og sårbarhed. Spectrum byder på lysere tider sammen med det, der kendetegner Mortenson’s musik: følelsesladede, biografiske hymner dannet af levede oplevelser som en queer, autistisk, gender non-conforming kunstner. En kunstner der befinder sig på et spektrum i alle henseender. 

”Mennesker findes i et bredt udvalg af identiteter inden for køn og seksualitet, ligesom mennesker på autismespektrum har noget tilfælles, men samtidig er meget forskellige. Derfor giver det mening at tale om et spektrum der tilbyder diversitet istedet for stereotyper” Mortenson’s tilgang er følelser og engagement i detaljer og hvordan følelsen af en situation omsættes til lyd. 

PHTALO

I 2021 indtager Mortenson et nyt alias, det non-binære kunstnernavn Phtalo. I dette år udgiver hun et selvtitulere album med dansevenlige house tracks, med bla. queer budskaber. 

I 2022 udkommer albummet Monotone på Cristian Vogels pladeselskab Endless Process. Pladen bliver flot modtaget med positive anmeldelser. 

MY HOUSE IN YOUR HAUS

Phtalo starter 2022 med egen podcast der produceres månedligt via The Lake Radio og Reboot FM i Berlin og Radio Blau i Leipzig. I podcasten spiller Phtalo elektronisk musik og nørder med æstetikken i tracksne og fortæller annekdoter. Podcasten er blevet et talerør for Phtalo og en måde at forbinde sig til omverden på.

Diskografi

Album 
 Phtalo – Monotone – Endless Process – 2022
 Phtalo – Phtalo – Wired – 2021
 Heidi Mortenson – MC-505 BCN 2000 – Wired – 2020
 Heidi Mortenson – Spectrum – Echopal – 2019
Heidi Mortenson – Tid – Voodoo Echo – 2016
Heidi Mortenson – Don't Lonely Me – Wired – 2007
 Heidi Mortenson – Wired Stuff – Wired – 2005

EP 
 Heidi Mortenson – Nuet / Beundrer EP – Echopal – 2017
Heidi Mortenson – Mørk EP – RUMP Recordings – 2012
 Heidi Mortenson – Diamonds & Underwear EP – Wired – 2008

Kassettebånd 
 Heidi Mortenson – Circular Tape – Wired – 2010

Online Releases 
 Heidi Mortenson – Run For Covers 1 – http://heidimortenson.bandcamp.com/album/run-for-covers-1 – 2011
 Heidi Mortenson – Run For Covers 2 – http://heidimortenson.bandcamp.com/album/run-for-covers-2 – 2011

Remix 
 Jomi Massage – I Will Be Born (Heidi Mortenson's Birth Remix)" – 2014
 Austra – Painful Like (Heidi Mortenson's Asperger dancefloor Remix)" – 2013
 Feist – Graveyard (Heidi Mortenson's Back2Life Remix)" – 2013
 Penny Police – Oh Lord (Heidi Mortenson's Amen Remix)" – 2012
 Hannah Schneider – For The Trees (Heidi Mortenson's One With Nature Rimæx)" – 2012
 Tasseomancy – Soft Feet (Heidi Mortenson Remüx)" – 2011
 Er De Sjældne – Fødder (Heidi Mortenson RMX)" – 2011
 Laurie Anderson – Only An Expert (Heidi Mortenson Remax)" – 2010
 Lise Westzynthius – Long Dark Night (Heidi Mortenson Remix)" – 2009

Eksterne links 

 Officiel Heidi Mortenson Soundcloud
 Komplet Heidi Mortenson diskografi på Discogs

Musikere fra Danmark
Electronica